Diari Oficial de la Generalitat Valenciana


Sumari del DOGV 6336, del 19-08-2010 (2010/8034)

Notificació de la sentència dictada en el judici de mesures de fills extramatrimonials contenciós número 7/200
--------------------------------------------------------------------------------------------------------------

### Dades del document

Número de DOGV
:   6336

Data del DOGV
:   19-08-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8034


Organisme emissor
:   Jutjat de Violencia Sobre la Dona Número 2 de València

Tipus de document
:   Edicte

Notificació de la sentència dictada en el judici de mesures de fills extramatrimonials contenciós número 7/200 [2010/8034]  
Assumptes civils, judici mesures de fills extramatrimonials contenciós 000007/2010  
Part demandant: Paola Soledad Olmedo Morales.  
Part demandada: Edilberto Brítez Vázquez.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la sentència, en data 8 de juny de 2010, amb l'encapçalament i la dispositiva com segueix:  
«Sentència número 32/2010  
València, 28 de juny de 2010.  
Carmen Grau Sánchez, magistrada jutgessa del Jutjat de Violència Sobre la Dona número 2 de València, ha conegut aquestes actuacions sobre mesures de fills extramatrimonials número 7/10 promogudes per Paola Soledad Olmedo Morales, representada per la procuradora María Desamparados García Ballester i defensada per la lletrada Raquel Monge García contra Edilberto Brítez Vázquez, declarat en rebel·lia: en les quals ha sigut part el Ministeri Fiscal.  
Antecedents de fet:  
Primer. La procuradora María Desamparados García Ballester, en nom i representació de Paola Soledad Olmedo Morales, va formular demanda per a l'adopció de mesures relatives a guarda i custòdia de fill menor contra Edilberto Brítez Vázquez, i va sol·licitar que es dictara sentència de conformitat amb la pètita de la seua demanda.  
Segon. Una vegada admesa a tràmit la demanda, es va citar la part demandada, qui va deixar transcórrer el termini legalment establit sense personar-se ni contestar a la demanda, per la qual cosa va ser declarat en rebel·lia. El Ministeri Fiscal va contestar a la demanda per mitjà d'un escrit que consta unit a les actuacions.  
Tercer. Convocades les parts a judici verbal, es va ratificar la part actora en l'escrit de demanda. Es va rebre el plet a prova i les parts van proposar i es va practicar la declarada pertinent. Després d'això les actuacions van quedar pendents de dictar la sentència corresponent.  
Quart. En la tramitació d'aquest procediment s'han observat les formalitats i les prescripcions legals.  
Fonaments de dret:  
Primer. De conformitat amb el que es preveu en els articles 91 i següents del Codi Civil, atenent l'interés suprem de la menor, pertoca mantenir la guarda i custòdia de la filla menor d'edat a favor de la mare. no s'entén acreditada la concurrència de cap causa que justifique la privació al pare de la pàtria potestat sobre la seua filla.  
Ateses les manifestacions de la demandant (interrogatori practicat en el judici) sobre que no sap res del demandat des de fa dos anys, no pertoca establir règim de visites entre el pare i la seua filla menor, sense perjudici de la possibilitat que el pare poguera promoure la modificació d'aquesta mesura en el cas de reiniciar la relació paternofilial.  
Segon. A l'hora de quantificar la pensió d'aliments, ha d'atendre's, d'una banda, a les necessitats que han de cobrir-se, d'acord amb l'article 39.3 de la Constitució i 154.1 i 142 del Codi Civil i, d'una altra, al cabal o mitjans de qui els dóna, d'acord amb l'article 146 del mateix cos legal.  
No existeix en el procediment cap prova sobre la situació econòmica del demandat més enllà de les manifestacions de la demandant sobre que quan vivia amb el demandat aquest treballava en publicitat i percebia uns 600 euros al mes. Per la seua part declara la demandant que no percep cap prestació i es troba buscant treball.  
Respecte de les necessitats de la menor són les pròpies d'una xiqueta de 3 anys i mig que va a un col·legi públic.  
Per tot això, es considera ajustat a dret fixar la pensió d'aliments reclamada per la part demandant de 300 euros mensuals, suma a abonar per mesos anticipats i dins dels cinc primers dies de cada mes i en el compte bancari que a l'efecte designe la part actora, suma pecuniària que serà anualment actualitzada segons la variació que experimente en relació amb l'índex de preus al consum.  
Les despeses extraordinàries es pagaran per parts iguals per ambdós progenitors, i aquestes s'han d'entendre com a les necessàries per a la menor, és a dir, les sanitàries no incloses en la Seguretat Social i respecte de les despeses extraordinàries no necessàries de la menor haurà de mediar el previ consentiment d'ambdós progenitors, i aquestes no s'entendran com a les previsibles per periòdiques com matrícula del col·legi, llibres o material escolar, que han de ser incloses, com a despeses ordinàries d'educació, en el concepte d'«aliments» atesa la seua naturalesa d'indispensables per a la formació de la menor.  
Tercer. No s'aprecien mèrits suficients per a establir una especial condemna en les costes d'aquest procediment, tenint en consideració la naturalesa d'aquest procediment.  
Vistos els preceptes citats i tots altres que hi són aplicables de manera general i pertinent.  
Dispositiva  
Estime la demanda presentada per la procuradora dels tribunals María Desamparados García Ballester, i dispose l'adopció de les mesures següents respecte de la menor Ferjhy-Araceli Brítez Olmedo:  
1a. L'atribució de la guarda i custòdia de la filla menor d'edat, Ferjhy-Araceli, a sa mare Paola Soledad Olmedo Morales, sent-ne la pàtria potestat compartida per ambdós progenitors.  
2a. No pertoca establir règim de visites entre el pare i la menor.  
3a. Edilberto Brítez Vázquez pagarà, en concepte de pensió d'aliments per a la seua filla, la suma de 300 euros mensuals, suma a abonar per mesos anticipats i dins dels cinc primers dies de cada mes i en el compte bancari que a l'efecte designe la part actora, suma pecuniària que serà anualment actualitzada segons la variació que experimente en relació amb l'índex de preus al consum.  
Les despeses extraordinàries necessàries de la menor les pagaran ambdós progenitors per parts iguals. Respecte de les despeses extraordinàries no necessàries es mediaran amb el consentiment previ d'ambdós progenitors.  
Tot això sense fer una condemna especial en les costes d'aquest procediment.  
Aquesta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial, s'anotarà en el llibre corresponent, i de què es durà una testimoniança a les actuacions originals, i que es notificarà a les parts, fent-los saber que, contra aquesta sentència poden preparar en aquest Jutjat un recurs d'apel·lació, dins dels cinc dies següents a la seua notificació. El recurs no s'admetrà si en interposar-lo la part no acredita haver consignat en l'entitat Banesto i en el «compte de dipòsits i consignacions» obert a nom d'aquest Jutjat, amb referència a aquest procediment, la quantitat de cinquanta (50) euros en concepte de dipòsit per a recórrer, conforme a la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre), llevat que tinga reconegut el dret d'assistència jurídica gratuïta.  
Ho pronuncie, mane i firme».  
Atés que es desconeix el domicili o la residència actuals de la part demandada, per diligència d'ordenació de 5 de juliol de 2010, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en eixe diari oficial per a portar a efecte la diligència de notificació de sentència.  
València, 5 de juliol de 2010.- La secretària judicial: María Asunción Beneyto Torres.